**Szombathely Megyei Jogú Város Önkormányzata Közgyűlésének**

**17/2024. (X.10.) önkormányzati rendelete**

**a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló 19/2019. (X. 31.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló 19/2019. (X.31.) önkormányzati rendelet 2. §-a helyébe a következő rendelkezés lép:

**„2. §**

(1) Az önkormányzati képviselő tiszteletdíja havonta bruttó 350.000,- Ft.

(2) Az önkormányzati képviselő tiszteletdíja valamennyi bizottsági tagsága után havonta bruttó 100.000,- Ft összeggel növekszik.

(3) Az önkormányzati képviselő tiszteletdíja havonta bruttó 100.000,- Ft összeggel növekszik bizottságonként, amennyiben az önkormányzati képviselő bizottság elnöke.

(4) Az önkormányzati képviselő tiszteletdíja, amennyiben az önkormányzati képviselő tanácsnok, havonta bruttó 500.000,- Ft összeggel növekszik.

(5) Az önkormányzati képviselő tiszteletdíja, amennyiben frakcióvezetői feladatokat is ellát, havonta bruttó 350.000,- Ft összeggel növekszik.

(6) A bizottság nem képviselő tagjának tiszteletdíja valamennyi bizottsági tagsága után havonta bruttó 100.000,- Ft.

(7) Az (1)-(6) bekezdésben rögzített tiszteletdíjak a KSH által a tárgyévet megelőző évre közzétett hivatalos fogyasztói árindexnek megfelelő mértékben emelkednek minden év március 1. napjától kezdődően.

(8) Az önkormányzati képviselő, valamint a bizottság nem képviselő tagja e minőségéből eredő feladatainak ellátásával – így különös tekintettel a közgyűlésen, bizottsági ülésen való részvétellel – összefüggő munkabér-kiesésének megtérítésére a polgármesterhez címzett nyilatkozatával nyújthat be igényt. Az igénybejelentéshez csatolni kell a bérkiesésre vonatkozó munkáltatói igazolást.”

**2. §**

Ez a rendelet 2024. október 11-én lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2024. október 10.**

**/: Dr. Károlyi Ákos :/**

**jegyző**